Իզաբելա Մոներ

Իզաբելա Մոներ (; ), հայտնի է նաև ինչպես Իզաբելա Մերսեդ (), ամերիկացի երիտասարդ դերասանուհի և երգչուհի։ Առավել հայտնի է Սի-Ջեյի դերով «100 քայլ մինչ ավագ դպրոց» հեռուստասերիալում։

Կենսագրություն 
Իզաբելան ծնվել է 2001 թվականի հուլիսի 10-ին Կլիվլենդ քաղաքում, Օհայո նահանգ։ Նրա ծնողներն են Կետրին (ծնունդով Պերույից, Լիմա քաղաք) և Պատրիկ Մոները (Լուիզիանա նահանգից, ԱՄՆ)։ Իզաբելան ընտանիքի միջնեկ երեխան է, նա ունի կրտսեր եղբայր՝  Ջովանին և ավագ եղբայր Ջարդեդը։ Մոները հայտարարել է, որ իրեն ավելի շատ համարում է պերուացի, քան ամերիկացի։

Իզաբելայի դերասանական կարիերան սկսվել է տաս տարեկան հասակում՝ Բրոդվեյի բեմում, «Էվիտա» բեմադրությամբ, որտեղ նա իսպաներեն երգել է Ռիկի Մարտինի հետ։ Նույն տարում տեղի է ունեցել Մոների ազգային և միջազգային հեռուսատեսային կարիերայի սկիզբը, որպես «The Net Big Thing New York» շոուի երգչուհի։

Կարիերա 
Մոները հաստատել է, որ ցանկացել է դերասանուհի դառնալ շատ փոքր տարիքից, ոգեշնչվելով Շիռլի Թեմպլի և Ջուդի Գառլենդի ֆիլմերով, և սկսել է խաղալ տեղի հանրային թատրոնում՝ 6 տարեկանում։ 10 տարեկանում սկսել է դերասանական կարիերան Բրոդվեյում կայացած «Էվիտա» մյուզիքլում, որտեղ Ռիքի Մարտինի հետ երգել է իսպաներեն։ 2015 թվականի սեպտեմբերին Broadway Records լեյբլում թողարկել է Stopping Time ալբոմը։

Մոների առաջին դերը հեռուստատեսությունում եղել է Nickelodeon-ի «100 քայլ մինչ ավագ դպրոց» հեռուստասերիալի, որը հեռարձակվել է 2014-2015 թվականներին, գլխավոր հերոս Սի Ջեյ Մարտինի դերը։ Ինչպես նաև 2014-ից 2017 թվականներին հնչյունավորել է Քեյթի դերը «Դորան և ընկերները. քաղաքում» ուսուցողական մուլֆիլմում, որը հանդիսանում է «Դաշա-ճանապարկորդուհի» մուլֆիլմի արդյունքը։ 2015 թվականին հայտնվել է Լորի Կոլինզի դերով Nickelodeon-ի «Ադամի պառակտումը» ֆիլմում։ Ստացել է Սենդիի դերը Nickelodeon-ի 2016 թվականի մեկ այլ՝ «Լեգենդներ. Կորած տաճարի գաղտնիքը» ֆիլմում ։ 2016 թվականի մայիսին նկարահանվել է «Տրանսֆորմերներ. Վերջին ասպետը» ֆիլմում, որը վարձույթում է հայտնվել 2017 թվականին։ Հնչյունավորել է Հեզերի դերը «Իրական սկյուռ» մուլտֆիլմում, որը թողարկվել է 2017 թվականի օգոստոսի 11-ին։

2018 թվականին խաղացել է «Մարդասպան 2. Բոլորի դեմ» ֆիլմի գլխավոր՝ նարկոկարտելի գլխավորի աղջկա դերը։ Այդ նույն տարում խաղացել է Լիզիի, Մարկ Ուոլբերգի և Ռոուզ Բիրնի հերոսների խնամատար աղջկա դերը «Ակնթարթային ընտանիք» կատակերգական ֆիլմում։ 2019 թվականին խաղացել է գլխավոր դերը «Դորան և կորուսյալ քաղաքը» ֆիլմում, «Դաշա-ճանապարհորդուհի» մուլտֆիլմի իրական էկրանավորմանը։ Նույն թվականի հունվարին մասնակցել է գալիք Սուրբ ծննդյան «Թող ձյուն գա» կատակերգության դերասանական կազմի ընտրությանը։ Ինչպես նաև նա խաղալու է Ջեյսոն Մոմոայի հետ Netflix-ի «Քաղցր աղջիկ» ֆիլմում։

2019 թվականի հոկտեմբերի 14-ին Մոները իր ինստագրամյան էջում գրառումով հայտարարեց, որ որոշել է փոխել անունը և ընտրել Իզաբելա Մերսեդ անունը, ի հիշողություն իր մահացած տատիկի, որի հետ նա երբեք չէր հանդիպել։ Ավելի ուշ Մոները բացատրեց, որ օրինապես չի փոխել իր ազգանունը, ասելով, որ դա ընդամենը բեմական անունն է, սակայն այն շատ խորը իմաստ ունի։ Նրա առաջին երգը՝ Papi-ին թողարկվել է 2019 թվականի հոկտեմբերի 25-ին, որին հաջորդել է տեսահոլովակը, որը թողարկվել է 2019 թվականի նոյեմբերի 6-ին։

Ֆիլմագրություն

Մրցանակներ և անվանակարգեր

Ծանոթագրություններ 

Հուլիսի 10 ծնունդներ
2001 ծնունդներ
Անձինք այբբենական կարգով
Ամերիկացի դերասանուհիներ
21-րդ դարի դերասանուհիներ
Ամերիկացի երգիչներ
Ամերիկացի հեռուստատեսային դերասանուհիներ
Ամերիկացի կինոդերասանուհիներ
21-րդ դարի ամերիկացի դերասանուհիներ
21-րդ դարի ամերիկացի երգիչներ
Ամերիկացի երեխա դերասանուհիներ